text: Forsøg på indbrud i evakueret hus 
  10 oktober 2011 kl. 07.33
  Andst-borger, der bor i et af de evakuerede huse, vendte hjem til sit hus i morges og så, at der havde været forsøg på indbrud.
  Dørhåndtaget i bryggersdøren bærer tydelige mærker af indbrudsforsøg med brækjern. Både stål og træ omkring håndtaget er stærkt medtaget af indbrudsforsøget, og der er mærker på væggen af brækjernet. Det skriver JydskeVestkysten.
  Beboeren Mogens Petersen er forarget:
  - Det er faneme ikke normalt, siger han.
  
  Måske opgivet pga vagter
  Han forstår heller ikke, hvordan det har kunnet lade sig gøre, når både politi og hjemmeværn var massivt til stede i byen i nat.
  - Men måske har de opgivet, fordi der er kommet nogen forbi. Hvis man er lokalkendt, er der jo stisystemer her bagved, siger han og peger om mod haven bag huset.
  
  Bevogtet med hunde 
  Politihjemmeværn med hunde stod for bevogtningen af de ti evakuerede huse i nat, samt af gernningsstedet ved den gamle CF-bygning, der i går blev ramt af en stor eksplosionsbrand.
  